ตำบลบ้านนา (อำเภอสามเงา)

บ้านนา เป็นตำบลหนึ่งในอำเภอสามเงา จังหวัดตาก ตั้งอยู่ทางทิศเหนือของตัวอำเภอ การคมนาคมไปที่ว่าการอำเภอใช้เรือเป็นพาหนะในการเดินทางเพียงทางเดียว พื้นที่ส่วนใหญ่เป็นภูเขาและแม่น้ำ (อ่างเก็บน้ำเขื่อนภูมิพล)  และยังเป็นตำบลที่มีพื้นที่ขนาดใหญ่ที่สุดในประเทศไทยถึง 2,103.94 ตารางกิโลเมตร (1,314,962.5 ไร่)

ตำบลบ้านนาทั้งตำบลอยู่ในเขตองค์การบริหารส่วนตำบลบ้านนาซึ่งเดิมมีฐานะเป็นสภาตำบลบ้านนาในปี พ.ศ. 2517 ก่อนที่ต่อมาจะได้รับการจัดตั้งเป็นองค์การบริหารส่วนตำบลบ้านนาในวันที่ 25 ธันวาคม พ.ศ. 2539

ที่ตั้งและอาณาเขต 
ตำบลบ้านนามีอาณาเขตติดต่อกับเขตการปกครองข้างเคียงดังต่อไปนี้

 ทิศเหนือ ติดต่อกับตำบลมืดกา อำเภอดอยเต่า จังหวัดเชียงใหม่ และตำบลก้อ อำเภอลี้ จังหวัดลำพูน
 ทิศตะวันออก ติดต่อกับตำบลแม่พริก อำเภอแม่พริก จังหวัดลำปาง และตำบลยกกระบัตร ตำบลสามเงา ตำบลย่านรี อำเภอสามเงา
 ทิศใต้ ติดต่อกับตำบลเกาะตะเภา ตำบลท้องฟ้า อำเภอบ้านตาก และตำบลสามหมื่น ตำบลแม่ตื่น อำเภอแม่ระมาด
 ทิศตะวันตก ติดต่อกับตำบลม่อนจอง ตำบลยางเปียง อำเภออมก๋อย จังหวัดเชียงใหม่

การปกครอง 
ตำบลบ้านนาประกอบด้วยหมู่บ้านทั้งสิ้นจำนวน 5 หมู่บ้าน มีจำนวนประชากร 1,886 คน แบ่งเป็นชาย 961 คน หญิง 925 คน (ปี 2564) จัดว่าเป็นตำบลที่มีอัตราความหนาแน่นของประชากรเบาบางที่สุดในประเทศไทย (0.89 คน/ตารางกิโลเมตร หรือ 2.30 คน/ตารางไมล์)

 
 
 

* ปี พ.ศ. 2558 มีการรวมผู้ที่ไม่ได้สัญชาติไทยในทะเบียนราษฎร ส่งผลให้ข้อมูลจำนวนประชากรปีดังกล่าวเพิ่มขึ้นเป็นจำนวนมาก

อ้างอิง 

บ้านนา
บ้านนา
อำเภอสามเงา